stanford-oval/wikipedia huggingface dataset:
שחר מרקוס
יצירות

soak - ‏ (2003 ארט פוקוס 4) מיצג בו מרקוס שכב עירום במיכל דמוי אקווריום ומעליו שולחן עם שחקנים בדמות סועדים בתלבושות רוסיות מהמאה ה-18. במרכז השולחן ערימת תפוזים. במהלך המיצג השחקנים סחטו מיץ מהתפוזים שנזל ישירות על גופו.
דחיקת נקודת השיווי - (2004) מיצג שיתופי עם נועה הימן. בו מרקוס והימן מחוברים אל מתקן במרכזו קערה ענקית ובה דגים השוחים במים. מקור האוויר שלהם הוא צינור הנמצא בקרקעית הקערה. כך שהם יכולים לנשום, רק במצב בו לדגים אין מים. המיצג בודק את השליטה בהתמודדות עם מגבלות הנשימה.
דינמו - (2006 אמנות הארץ) מיצג העוסק בהישגיות וחומריות כערך. בו מרקוס רץ על מסילת כושר אל מול מאוורר המופעל בעזרת מנוע המוצמד אל גופו ומדי פעם הוא יכול לנוח מול המאוורר וליהנות מהרוח שהפיקה ריצתו שלו.
נצח דק - (גלריית החדר 2007) מיצג העוסק בהנצחה, במהלכו מרקוס יישוב על כסא עשוי מעץ כששחקנים הלבושים בבגדי חוקרי מעבדה, מחממים תבניות מלאות במלח ומניחים אותן מתחת לכפות רגליו, ולמעשה מייצרים הטבעה שלהן במלח.
"Que Sera Sera" - ‏ (2011) מיצב ברחוב גורדון, תל אביב-יפו במסגרת אירועי "אוהבים אמנות עושים אמנות".
הערות שוליים

1 2 3  מיכל וילצקי‏, האמן 17: שחר מרקוס, באתר וואלה, 7 ביוני 2007
1 2  הילה שקולניק ברנר, עכבר העיר אונליין, "ערפול 7", ביאנלה למיצג, באתר הארץ, 18 בנובמבר 2009
↑  שקד שמיר, מתוך קטלוג התערוכה: שחר מרקוס: דפוס עצמי, באתר מוזיאון הרמן שטרוק, חיפה, ‏2017 (ארכיון)
1 2 3  רווית הררי, מתוך קטלוג התערוכה: קו התפר ופועל ההנצחה, שחר מרקוס, תערוכה קבוצתית, באתר גלריה לאמנות, קיבוץ יד מרדכי, ‏2011
↑  דנה גילרמן, פרסי משרד התרבות לאמן צעיר, אמן-מורה ואמנים בקהילה, באתר הארץ, 2 באוקטובר 2006
↑  שני פישר‏, הזוכים בפרסי מוזיאון ישראל, באתר וואלה, 27 במרץ 2008
↑  אמנות הארץ חמסה, 22 באוקטובר 2006, באתר אימגו
| --- | --- |
בקרת זהויות :  ICIA: 273343  NLI: 987007515384305171  GND: 1138132489  VIAF: 308698927   WorldCat (עם VIAF): 308698927
גדוד עיט 595

| --- | --- |

סמל גדוד עיט
 "כי הוא לקצות הארץ יביט תחת כל השמים יראה"
 פרטים
 מדינה:  ישראל ישראל
 שיוך:   צבא הגנה לישראל  חיל האיסוף הקרבי)  אוגדת הבשן
 סוג:  גדוד איסוף קרבי
 בסיס האם:  מחנה ירדן
 אירועים ותאריכים
 תקופת הפעילות:  שנת 2013 – הווה
 מלחמות:  מלחמת חרבות ברזל
 נתוני היחידה
 ייעוד:  איתור, התראה ויסייע בסיכול פעולות אויב בגזרת רמת הגולן, חרמון והר דוב ועוסק באיסוף מודיעין, גיבוש תמונת מצב אויב, הפללת תשתיות, הכוונת כוחות אש וסגירת מעגלים.
 כוח אדם:  לוחמים ולוחמות איסוף, בקא"סיות ותצפיתניות, חיילי טנ"א ומקצועות הפלס"ם
 פיקוד
 דרגת המפקד:    סגן-אלוף
 מפקד נוכחי:  סא"ל גיא ריבנפלד
 מפקדים:  מפקדי היחידה
גדוד עיט 595 (יחמ"מ) הוא יחידת חשיפת תקיפה אשר אחראי על חזיתות סוריה ולבנון ופועל בשגרה ברמת הגולן, חרמון והר דוב וכפוף פיקודית לאוגדת הבשן ולמערך האיסוף הקרבי בחיל הגנת הגבולות.
הגדוד הוקם ב-2013 בעקבות מלחמת האזרחים בסוריה וחשש לחדירת מחבלים מהגבול לרמת הגולן.
הגדוד מתמחה בהכרת השטח בחזיתות סוריה ולבנון ואחראי על איסוף מודיעין האויב בזמן אמת, זיהוי והפללת מטרות והכוונת כוחות אש כל זאת תוך שימוש באמצעים טכנולוגיים ומסווגים המאפשרים עליונות מודיעינית ומבצעית על האויב.
מבנה הגדוד

הגדוד מורכב משתי פלוגות לוחמים ולוחמות, שתי פלוגות תצפית גזרתיות, פלוגת אחזקה, פלוגת סיוע מנהלתי ופלוגת לוחמים ולוחמות במילואים.
מבנה הגדוד > פלוגות לוחמות

הפלוגות הלוחמות של הגדוד הן פלוגה ב' (יחמ"מ) ופלוגה ד' (יחמ"מ) בהן משרתים לוחמי ולוחמות איסוף.
לכל אחת מהפלוגות ייעוד שונה וייחודי בהקשר המבצעי על מנת ליצור התמחות מקצועית וייחודיות.
פעילות הפלוגות לרוב מורכבות ומסווגות העוסקות באיסוף מודיעין קרבי, סיכול מחבלים והכוונת אש למטרות.
הפלוגות משתפות פעולה עם יחידות מיוחדות ומבצעות איסוף מידע מודיעיני בשטח, תצפיות ותקיפה בעזרת רחפנים מתקדמים ומארבי תצפית.
הפלוגות מורכבות מצוותים המהווים חלק מהמענה האופרטיבי במסגרת תרחישים בעומק שטח האויב.
במסגרת הפעילות במלחמת "חרבות ברזל" ביצעו הצוותים הלוחמים בסדיר ובמילואים שיתופי פעולה עם אוגדות וחטיבות שפעלו בלבנון ובסוריה.
מבנה הגדוד > פלוגות לוחמות > פלוגה ב' יחמ"מ (יחידת מודיעין מטרות)

בעלת יכולות איסוף אנכי ואופקי ומתמחה באיסוף חשאי במבצעים מיוחדים בגזרת הצפון זאת בעזרת שימוש באמצעים מסווגים המאפשרים עליונות טכנולוגית על האויב.
מבנה הגדוד > פלוגות לוחמות > פלוגה ד' יחמ"מ (יחידת מודיעין מטרות)

בעלת יכולות איסוף אנכי ואופקי ומתמקצעת באיסוף האנכי בעזרת רחפנים שונים עם יכולות הגנה והתקפה בעזרתם הפלוגה מפלילה מטרות ומכווינה כוחות אש.
מבנה הגדוד > פלוגות תצפית גזרתיות

שתי פלוגות איסוף גזרתיות בהן משרתות תצפיתניות (בקריות איסוף יבשתי) והן כפופות לחטיבות המרחביות של אוגדת הבשן, וכן בקא"סיות רחפנים וממ"חיות (מנתחות מודיעין חזותי) הכפופות לאוגדה 210.
על פלוגת האיסוף מפקדות קצינות בוגרות קורס מפקדי פלוגות ביבשה והן בנויות מחמ"לי האיסוף שמופעלים על ידי מערכת.
"מר"ס" מתוצרת אלביט מערכות, כאשר אמצעי האיסוף משדרים לחמ"ל את גזרת האויב.
מבנה הגדוד > פלוגות תצפית גזרתיות > פלוגת איתן

הפלוגה יושבת תחת חטיבה 474 במחנה סער ואחראית על ההגנה במרחב רמת הגולן (חזית סוריה).
תפקידה לייצר תמונת מצב למִפקדת החטיבה ולאפשר שיתוף פעולה עם כוחות החטיבה זאת בעזרת אמצעי תצפית ומכ"מים הפרוסים בגזרת החטיבה.
במבצע "חץ הבשן" הפלוגה הכווינה כוחות, הפלילה תשתיות אויב וסגרה מעגלים עם הכוחות המתמרנים.
מבנה הגדוד > פלוגות תצפית גזרתיות > פלוגת ההרים

הפלוגה יושבת תחת חטיבה 810 במחנה ערער ואחראית על ההגנה בגזרת החרמון והר -דוב (חזית סוריה ולבנון).
תפקידה לייצר תמונת מצב למִפקדת החטיבה ולאפשר שיתוף פעולה עם כוחות החטיבה הפרושים בשטח זאת בעזרת אמצעי תצפית ומכ"מים הפרוסים בגזרת החטיבה.
במבצע "חיצי צפון" הפלוגה הכווינה כוחות, הפלילה תשתיות אויב וסגרה מעגלים עם הכוחות המתמרנים.
אופי ההכשרה > לוחמ/ת איסוף

לוחם האיסוף אחראי לאסוף מידע חיוני באמצעות אמצעים טכנולוגיים במטרה לסייע למפקדים בקבלת החלטות בזמן אמת ובמבצעים צבאיים. תפקיד זה משלב יכולות קרביות לצד מיומנויות טכנולוגיות ומודיעיניות.
הכשרת לוחמי היחידה מתבצעת בבית הספר להגנת הגבולות (בהל"ג) יחד עם ארבע יחידות האיסוף האחרות של מערך האיסוף הקרבי בחיל הגנת הגבולות.
הטירונות אורכת כארבעה חודשים ובמסגרתה מבצעים תוכני קליעה והכשרות על פק"לי נשק, כושר קרבי, לוחמת שטח פתוח, בנוי ושדאות. לאחר מכן בשלב האימון מתקדם, שמשכו ארבעה חודשים, הלוחמים עוברים תכנים על אמצעי איסוף ואמצעים נוספים, העמקה במודיעין ותודעת אויב ותכני הסוואה צבאית, יחד עם מספר שבועות ניווט ותרגילים מסכמים המדמים פעילות מבצעית בשטח וסיכול פעילויות אויב ובסיום ההכשרה הלוחמים עולים ליחידה ומתחלקים למקצועות בפלוגות השונות.
בטירונות מוסמכים הלוחמים כרובאי 05, ובאימון המתקדם מוסמכים לרובאי 07 בהתאם למאפייני המסלול.
לאחר סיום ההכשרה הלוחמים עולים לקו המבצעי בו עוברים הכשרה ייעודית נוספת של כחודש בשטחי האימונים של הגדוד. הכשרה זו כוללת אימונים מקצועיים שמטרתם לחלק את הלוחמים למקצועות בפלוגות ולצוותים.
סיום המסלול הרשמי מלווה במסע עלייה לגדוד, בו הלוחמים מקבלים את סיכת הגדוד.
אופי ההכשרה > תצפיתניות

תפקיד התצפיתנית (בקרית איסוף יבשתי) כולל שליטה על אמצעים טכנולוגיים ומודיעיניים, זיהוי מטרות, ביצוע תצפיות בזמן אמת ושליחה של דיווחים ומידע רלוונטי למפקדים בשטח ובחדרי המבצעים.
הכשרת תצפיתנית מקנה את כל הכלים והמיומנויות הדרושות לביצוע משימות מודיעיניות קרביות בצורה מדויקת ומקצועית.
ההכשרה לתפקיד אורכת כחודשיים וחצי ומורכבת מטירונות 02 בסיירים ולאחר מכן החיילות עוברות הכשרת תצפיתנית בה לומדות לתפעל את האמצעים, מעמיקות במאפייני גזרות האחריות שלהם, מבצעות סיורים בגזרות ומתרגלות ניהול אירוע בסימולטור בסיירים.
בסיום ההכשרה החיילות עולות לגדוד ומבצעות חפיפה לתפקיד שאורכה כחודש ולאחר מכן מקבלות אחריות על הגזרה.
מלחמת "חרבות ברזל"

כחלק ממלחמת "חרבות ברזל" והמתיחות הביטחונית בגבולה הצפוני של מדינת ישראל הגדוד לקח חלק בפעילות ההגנה של אוגדה 210.
עם תחילת הלחימה אוגדה 210 קיבלה אחריות על מרחב הר דוב והגדוד הפך ליחידת איסוף מודיעין על שתי גזרות: גזרת סוריה ומרחב לבנון.
באמצעות מגוון יכולות איסוף מודיעין חיילי הגדוד בסדיר ובמילואים חשפו אויב, הפלילו תשתיות טרור, הכווינו כוחות אש ולקחו חלק במבצעים מיוחדים בשטח האויב.
מלחמת "חרבות ברזל" > מבצע "חיצי צפון"

מבצע "חיצי הצפון" היה מבצע צבאי רחב-היקף של צה"ל שהחל ב-19 בספטמבר 2024 במסגרת החזית הצפונית במלחמת חרבות ברזל. המבצע יצא לפועל בתגובה לירי המתמשך של רקטות ושיגור כטב"מים וטילי נ"ט של חזבאללה מלבנון על ישראל, מתקפות שהחלו ב-8 באוקטובר 2023. במסגרת המבצע פעל הגדוד בתמרון הקרקעי על ידי צוותי האיסוף הנייד וביצע משימות איסוף בשטח האויב הכווין כוחות, הפליל תשתיות אויב וסגר מעגלים עם הכוחות המתמרנים.
לראשונה בחזית לבנון צוות לוחמות מהגדוד לקח חלק בתמרון וביצע משימת מארב ותצפיות במהלכה סיפקו מודיעין על מטרות חזבאללה, הכווינו ירי והשמידו עמדות נ"ט וטרור.
מלחמת "חרבות ברזל" > מבצע "חץ הבשן"

מבצע "חץ הבשן" החל בעקבות נפילת משטר אל-אסד בסוריה על ידי קבוצות מורדים ובמהלכו צה"ל פועל בעמדות אסטרטגיות בחרמון ובאזור החיץ בגבול ישראל–סוריה.
הגדוד לקח חלק מרכזי במבצע "חץ הבשן" בבניית תמונת מצב על הצבא הסורי בעת נפילתו, לקח חלק בתמרון הכוחות באמצעות צוותי לוחמים ולוחמות, הכווין ואיבטח כוחות מתמרנים.
מפקדי גדוד 595

| שם | תקופה | הערות |
| --- | --- | --- |
| איתי דינור | 2013–2015 | מקים היחידה ומפקדה הראשון |
| ניר מגידיש | 2015–2018 | ממקימי הגדוד היה מ״פ וסמג״ד בהקמת הגדוד מפקד הגדוד במהלך מלחמת האזרחים בסוריה שבתוכה כניסת דאעש וחזבאללה כמו כן במבצע שחמט |
| יובל ליטוין | 2018–2020 | בתקופתו הקים את פלוגה ד׳ ונקלטו לגדוד לראשונה צוותי לוחמות איסוף. |
| ענאן חמדאן | 2020–2022 | לימים קה"ד פצ"ן |
| אוריין חן | 2022–2024 | מפקדת היחידה במהלך מלחמת חרבות ברזל |
| גיא ריבנפלד | 2024–הווה | מפקד היחידה במבצעים "חיצי צפון" "וחץ הבשן" |
הערות שוליים

↑   גל מי טל, 595 הראו לנו איך זה נראה מקרוב - ועם רחפן, באתר צה"ל, 30 בספטמבר 2024
↑  לוחם/ת חוד בחיל האיסוף הקרבי, באתר מתגייסים
↑  עידן אבני, "בלבנון זה ציד, בגולן זה משחק בלשי": קרב הצללים בין לוחמי האיסוף לחיזבאללה בגבול הסורי, באתר ישראל היום, 18 בספטמבר 2024
↑   גל מי טל, איך פינת עישון ודמות בחלון מובילות לתקיפה מדויקת?, באתר צה"ל, 10 בספטמבר 2024
↑  אמיר בוחבוט‏, פרסום ראשון: לראשונה בהיסטוריה - צוות לוחמות נכנס ללבנון, באתר וואלה, 18 בנובמבר 2024
↑  "טוב שתפסנו אותו בזמן": לוחמי הקומנדו סיפרו על המבצע בסוריה | עכשיו 14, באתר www.now14.co.il
↑  Bot Verification, www.israeldefense.co.il
אמיליו אינסולרה

| --- | --- |
אינסולרה, 2018
אינסולרה, 2018
 לידה:  29 בינואר 1979 (בן 45) בואנוס איירס, ארגנטינה 
 מדינה:  ארצות הברית 
 מקום לימודים:  אוניברסיטת גאלדט  ספיינצה – אוניברסיטת רומא 
 בן או בת זוג:  Carola Insolera 
 פרסים והוקרה:  תוכנית פולברייט 
 http://emilioinsolera.com
 פרופיל ב-IMDb
 
אמיליו אינסולרה (באנגלית: Emilio Insolera; נולד ב-29 בינואר 1979) הוא שחקן, מפיק ובמאי קולנוע אמריקאי, ידוע בזכות סרטו "גן הסימנים" (2017); סרט גיבורי-העל הראשון לחירשים.
ביוגרפיה

אינסולרה נולד חירש לזוג הורים חירשים ממוצא איטלקי בבואנוס איירס, ארגנטינה וגדל באיטליה וארצות הברית. כזוכה מלגת פולברייט-רוברטו ווירת' הוא קיבל את התואר הראשון שלו בבלשנות וקולנוע מטעם אוניברסיטת גאלדט בוושינגטון די. סי., מכללת האומנויות הליברליות היחידה בעולם לחירשים וסיים בהצטיינות את התואר השני שלו בתקשורת המונים מטעם ספיאנצה – אוניברסיטת רומא.
אינסולרה מדבר וקורא שפתיים באופן שוטף אף על פי ששפת הסימנים היא שפת האם שלו. יש לו אח הבוגר ממנו בשם הומברטו שבעצמו חירש. לאחר סיום לימודיו, אינסולרה השתקע בניו יורק ועבד עבור MTV ,Elle וטיים אאוט ניו יורק.
קריירה

אינסלורה כתב, ביים והפיק את סרט גיבורי-העל באורך מלא "גן הסימנים". הסרט שצולם בין היתר ביפן, ארצות הברית ואיטליה מתמקד בגיבורי-על חירשים אשר יש להם את היכולת לייצר כוחות על-אנושיים דרך שימוש בשפת הסימנים.
הסרט שנוצר במקור כסרט קצר החל לעורר גל התעניינות עצום מצד רבים שהביעו את רצונם לקחת בו חלק ומשהבין אינסולרה כי הסרט מעורר עניין רב ויכול להפוך להצלחה קולנועית נאלץ לשכתב את התסריט כך שיותאם לסרט באורך מלא. הליהוק לסרט עבר מפה לאוזן: אינסולרה חיפש ללהק במיוחד מסמנים מלידה ששפת הסימנים היא שפת האם שלהם.
הבכורה העולמית של הסרט נערכה ב-8 בספטמבר 2017 במילאנו, הסרט יצא לאקרנים על ידי יו.סי.איי סינמס ב-14 בספטמבר 2017 הוקרן בהקרנת בכורה בארצות הברית ב-13 באפריל 2018 ויצא לאקרנים ביפן ב-14 בספטמבר 2018. הסרט הוצג גם בביתן האיטלקי במלון בארייר לה מג'סטיק במהלך פסטיבל הקולנוע בקאן ה-71.
"גן הסימנים" זכה לביקורות חיוביות מהמבקרים. בעיתון הלוס אנג'לס טיימס, מתאר מייקל רכטשאפן את "העשייה הקולנועית בעלת הקול הרענן והייחודי" בתור "אוסף של שוטים המציג בקצב מהיר קטעים מוסרטים בשילוב עם שפת הסימנים לצד רצף סצנות פעולה העושות שימוש באפקט סטרובוסקופי חזותי שמבוצעות על ידי צוות שחקנים חירש ואפקטים המדמים צילום על סרט פילם ישן מגורען עם שריטות. כל אלו עטופים במעטפת של ערבול סאונד המובילים לתוצאה סופית המוכיחה עצמה כחדשנית במידה רבה כשם שהיא מעצימה".
אינסולרה הופיע על שער גיליון נובמבר 2018 של מגזין "טוקיו וויקאנדר" שצולם על ידי הצלם בעל השם העולמי לסלי קי.
במהלך אותו החודש אינסולרה כיכב על גבי הפוסטר הראשי לציון 20 שנה לתערוכת הצילומים "אנחנו האהבה" של לסלי קי בטוקיו.
בחודש ינואר, אינסולרה כיכב לצד קארולה אינסולרה בכתבת אופנה שהתפרשה על פני 13 עמודים וצולמה על ידי רוסי די סטפאנו למהדורה האיטלקית מספר חמש של מגזין "ואניטי פייר".
החל מחודש ינואר 2019 אינסולרה משתף פעולה בהפקת מספר תוכניות יחד עם תוכנית הסאטירה "סטרסייה לה נוטיציה" האיטלקית המשודרת ברשת התקשורת מדיה סט הנשלטת על ידי "קנלה 5". "סטרסייה לה נוטיציה" דורגה על ידי חברת המחקר האיטלקית אודיטל כתוכנית הטלוויזיה הנצפית ביותר של עונת האביב של שנת 2019.
בספטמבר 2019 פורסם כי אינסולרה הצטרף לסרט המרגלים של סרטי יוניברסל "יחידה 355" בבימויו של סיימון קינברג לצד ג'סיקה צ'סטיין, פנלופה קרוז, דיאן קרוגר, לופיטה ניונגו, בינג בינג פאן, אדגר רמירז וסבסטיאן סטן. אינסולרה גילם את דמותו של "האקר". הסרט יצא לאקרנים על ידי סרטי יוניברסל ב-7 בינואר 2022.
חיים אישיים

מנהל מערכת יחסים עם הדוגמנית הנורווגית קארולה אינסולרה, אותה פגש במהלך שהותו בטוקיו.
אקטיביזם

אינסולרה בהפקה משותפת יחד עם חברת ליסמדיה וקרן מייסון פרקינס למען ציבור החירשים וכבדי השמיעה יצרו מספר אמצעי מדיה בשפת הסימנים, אחד מהם הוא המילון האיטלקי הראשון בשפת הסימנים בפורמט וידאו.
הערות שוליים

| --- | --- |
בקרת זהויות :  ISNI: 0000 0004 6355 8175  VIAF: 28151110729037062265   WorldCat (עם VIAF): 28151110729037062265 
ערך זה הוא יתום, כלומר אין ערכים בוויקיפדיה שמקשרים אליו. אתם מוזמנים לתרום לוויקיפדיה ולקשר אליו מכמה מהערכים שמכילים את המונח "אמיליו אינסולרה".
אילנה זפרן

| --- | --- |

אילנה זפרן, דיוקן עצמי עם חתולות
 לידה:  1 באוקטובר 1972 (בת 52) רחובות, ישראל 
 מקום לימודים:  האקדמית גליל מערבי 
 תחום יצירה:  קומיקס 
 www.ilanazeffren.com
 
אילנה זֶפרֶן (נולדה ב-1 באוקטובר 1972) היא קומיקסאית וקריקטוריסטית ישראלית.
ביוגרפיה

זפרן נולדה למשפחה קונסרבטיבית ברחובות, וגדלה באשקלון. למדה עיצוב במכללת הגליל המערבי. מתגוררת כיום בתל אביב. זפרן היא לסבית, ועובדה זו מופיעה בהרחבה ביצירתה.
בשנים 2004–2005 פרסמה טור קומיקס בשם "לסביקס" בכתב העת "הזמן החדש". בשנים 2005–2006 פרסמה רצועת קומיקס בשם "פּוּסיקאט" בכתב העת "עלמה". בשנת 2005 יצא לאור בהוצאת מפה רומן גרפי פרי עטה, "סיפור ורוד", המספר את סיפורה של קהילת הלהט"ב בישראל, שבו משולב סיפורה האישי של זפרן.
בשנים 2006–2013 הופיע במקומוני "עכבר העיר" עמוד קומיקס פרי עטה בשם "רישומון". גיבוריו הן זוג הנשים "אמא 1" (שהיא זפרן עצמה) ו"אמא 2" (זוגתה של זפרן), והחתולים רפי וספגטי. זפרן סיפרה על טור זה:
האוסף ״רישומון״ ראה אור בבריטניה תחת השם Urban Tails.
בתחילת 2013 פורסם באתר "הארץ" עיבוד שלה לרומן גרפי של הסיפור "יגון", מאת אנטון צ'כוב (בתרגומם של מ.ז. וולפובסקי ועמנואל ביחובסקי).
בשנת 2013, עם סגירתו של "עכבר העיר", עברו החתולים רפי וספגטי למדור "פינת ליטוף" במוסף "הארץ", המתפרסם עד היום בעיתון, אחת לשבוע, בימי שישי, וכן לבלוג של רפי וספגטי באתר "הארץ". בשנת 2014 יצא לאור הספר "רישומון", שהוא אוסף הטורים בשם זה שהופיעו ב"עכבר העיר".
בין השנים 2015 ל-2020 יצאו לאור שלושה ספרי אוסף של "פינת ליטוף" וחוברות הקומיקס "ספגטי! החתולה היפה בתבל", "הכול אודות רפי" ו"מלעיל ומלרע"בהוצאה עצמית של זפרן.
לדברי זפרן, הבחירה להביע את עמדותיה באמצעות ציור קורותיהם ומחשבותיהם של חתוליה הייתה מקרית, אבל הגיונית:
״לא קמתי בוקר אחד ואמרתי ״הקטע שלי יהיה קומיקס חתולים״, זה פשוט קרה. אבל כשחושבים על זה זה הגיוני כי כן הייתה לי מהתחלה נטייה לקומיקס אוטוביוגרפי ובגלל שתמיד יש לי חתול אחד זה הגיוני שחתול ייצג אותי.״
בשנת 2022 ראה אור בהוצאת טל-מאי ספרה של זפרן ״נמוכונת״ - שאותו כתבה ואיירה.
מאז 2021 מפרסמת זפרן סטריפים שבועיים קצרצרים של קומיקס במדיות החברתיות של האתר האמריקאי icanhascheezburger, וב-2022 החלה לפרסם מדי חודש כפולת קומיקס בשם "אילני והחבר'ה" - העוקב אחר חבורת צפרדעים וחיות אחרות - בעיתון "נשיונל ג'אוגרפיק קידס ישראל".
כמו כן, פרסמה זפרן סיפורים קצרים בקומיקס בכתבי עת ובאנתולוגיות בישראל ומחוצה לה. סיפור פרי עטה התפרסם באנתולוגיה Drawing Power שזכתה בפרס אייזנר בקטגוריית אנתולוגיית הקומיקס הטובה ביותר - הפרס החשוב ביותר בתעשיית הקומיקס הבינלאומית.
זפרן איירה את ספרי הילדים "ג'ורג'י" מאת דקלה קידר, "אלימיאו" מאת יהונתן גפן ו"אני מחליט מה יהיה" מאת שמואל חיימוביץ.
תערוכת קומיקס ואיורים ״חתולים וחיות אחרות״, המוקדשת ליצירתה של זפרן נפתחה ב״בית מיכל״ ברחובות ביולי 2023.
זפרן לקחה חלק בתערוכה ״ההיסטוריה המטורפת של האיור הישראלי״ שיצרו האמנים זאב אנגלמאיר, קרן כץ, לילך רז (אוצר: יובל סער), תערוכה שבה צולמו אמני קומיקס ישראלים בשחזור של יצירות אמנות קלאסיות. זפרן צולמה בדמותה של ״מוזגת החלב״ על פי ציור של ורמיר.
בשנת 2024 יצא לאור הוצאת אסיה ספרה "גלויות לב", רומן גרפי שהוא התכתבות בגלויות בין ארמדילה למרמיטה.
הערות שוליים

↑  אנטוניה ימין, ‏קפה עם הקומיקסאית אילנה זפרן, באתר onlife,‏ 16 במאי 2012
↑  יגון, באתר "הארץ"
↑  על חתולים ואנשים - הבלוג של רפי וספגטי
↑  yuval saar, אילנה זפרן: לא תיכננתי להיות מאיירת חתולים. וגם לא קומיקסאית, באתר מגזין פורטפוליו, ‏2023-08-10
↑  yuval saar, פרס אייזנר לאנתולוגיית קומיקס בנושא תקיפה מינית, בהשתתפות הילה נועם ואילנה זפרן, באתר מגזין פורטפוליו, ‏2020-07-26
↑  תערוכה חדשה בבית מיכל - קומיקס ואיורים: חתולים וחיות אחרות | אילנה זפרן, באתר www.rehovot.muni.il, ‏2023-07-11
↑  לני בלה כהן, ממוזגת החלב ועד המוות של דודו גבע: כשתולדות האיור הישראלי קיבלו טוויסט, באתר ynet, 19 ביולי 2023
↑   נעמה ריבה, "זו חיה שנראית מוזר ונוטה להתבודד. אני מרגישה שאנחנו דומות", באתר הארץ, 29 ביולי 2024
| --- | --- |
בקרת זהויות :  NLI: 987007311881605171  BnF: cb15558354f (data)  GND: 1189191768  ISNI: 0000 0000 6664 1936  LCCN: no2006002309  ULAN: 500480139  VIAF: 74166827   WorldCat (עם VIAF): 74166827
מסילת תל אביב – פלשת

| --- | --- |

תחנת הרכבת ראשון לציון – משה דיין בשנת 2011
 מידע כללי
 מדינה:  ישראל
 עיר:  תל אביב, חולון, בת ים, ראשון לציון, יבנה
 מפעיל:  רכבת ישראל 
 מידע על ההקמה
 עלות:  כ-2.1 מיליארד שקלים
 התחלת בנייה:  2000 (עד תל אביב ההגנה), 2003 (עד ראשון לציון משה דיין)
 פתיחת המסילה:  2002 (עד תל אביב ההגנה), 2011 (עד ראשון לציון – משה דיין), 2012 (עד יבנה מערב),  2013 (עד אשדוד ואשקלון)
 מידע על המסילה
 תחילת המסילה:  תל אביב ההגנה
 סיום המסילה:  צומת פלשת
 סוג המסילה:  נוסעים
 רוחב המסילה:  143.5 ס"מ
 מסלולים:  2
 מספר התחנות:  6

רשימת התחנות
צומת חולון, חולון – וולפסון, בת ים – יוספטל, בת ים – קוממיות, ראשון לציון – משה דיין ויבנה מערב
 
מסילת הרכבת תל אביב – פלשת היא מסילת רכבת שמחברת בין הערים תל אביב, חולון, בת ים, ראשון לציון, יבנה וצומת פלשת, ואשר נבנתה כחלק מתוכנית החומש של רכבת ישראל. המסילה היא המשכה של מסילת החוף וחלק מהרצף המסילתי לאורך החוף, מנהריה שבצפון עד שדרות שבדרום (והלאה אל באר שבע).
היסטוריה

הקמת המסילה כללה מספר שלבים (חלקם נעשו במקביל) ונמשכה כעשר שנים:
הקמת תחנת רכבת תל אביב ההגנה בדרום תל אביב-יפו.
הוספת רציף 5 בתחנת רכבת תל אביב ההגנה, ובניית גשר עד למחלף חולון.
העתקת "גשר חיל השריון" ושינוי תצורת מחלף קיבוץ גלויות שישמש גם כמחלף רכבתי בו "מסילת הרכבת תל אביב – פלשת" עוברת מעל ומתחברת למסילת איילון.
הכשרת רצועת רכבת וסלילת מסילה מתל אביב עד ראשון לציון.
הקמת תחנות הרכבת צומת חולון, חולון – וולפסון, בת-ים – יוספטל, בת-ים – קוממיות, ראשון לציון – משה דיין ויבנה מערב.
עבודות תקשורת לחיבור הקו לרשת הרכבות הארצית.
בשנת 2005 זכתה חברת מנרב במכרז להקמת תחנת הרכבת יבנה – מערב וכ-4 ק"מ של מסילה בין ראשון לציון ליבנה. לתוכנית המסילה באזור יבנה הוגשו התנגדויות רבות של תושבים, מפני שתוואי המסילה קרוב עד כדי מרחק של 60 מטר מבתי המגורים שלהם. בשנת 2009, זכתה חברת שפיר הנדסה במכרז להקמת המסילה מיבנה לבני דרום. בקטע זה, עקב התנגדויות התושבים, הוקמה בצמוד לשכונות הדרום מערביות של יבנה מנהרה באורך של כ-1.2 ק"מ, ובה הוקם בכל כמה עשרות מטרים פתח אוורור, על מנת לאפשר נסיעה של רכבות דיזל. בשטח זה הייתה קיימת בעבר מזבלה שכוסתה באדמה ויצרה גבעה מלאכותית, היה צורך לפנות את האדמה ולהקים את המנהרה בשיטת "חפירה וכיסוי" (Cut & Cover).
בשנת 2007, בעת הקמת המסילה, הועתק "גשר חיל השריון" מזרחה למרחק 15 מטר. בתחילת שנות ה-80 תוכננו נתיבי איילון לכיוון דרום, אך המתכננים החליטו לא לכלול בתוכניותיהם את תוואי הרכבת המתוכנן. כתוצאה מכך ניצב הגשר בדיוק בתוואי המסילה. עלות העתקת הגשר הייתה כ-70 מיליון שקל והפרויקט כלל גם: פינוי חלקי של בית הספר הולץ, הקמת גשר חדש לרכבת וכן הסדרי תנועה ותיקונים שונים. העתקת הגשר עצמו נמשכה שלושה ימים באמצעים מכניים. לטענת חברת נתיבי איילון בתקופה שבה נבנה הגשר, ההיתכנות להקמת מסילת הרכבת הייתה אפסית, וכדי לחסוך בעלויות לא נוצל כל רוחב התוואי המתוכנן (בעיקר עלות פינוי חלק ממתחם לודוויפול ובית הספר הולץ).
ב-25 בספטמבר 2011 נפתח לפעילות רכבות נוסעים מקטע המסילה עד ראשון לציון, וב-25 בפברואר 2012 נפתח המקטע עד יבנה. באזור משולש פלשת נבנתה הפרדה מפלסית מורכבת בין מסילת יבנה מערב–אשדוד, מסילת לוד–אשדוד–אשקלון, ושלוחת הרכבת לנמל אשדוד. ב-4 באוגוסט 2013 נחנך הקטע שבין יבנה לצומת פלשת המחבר את המסילה למסילת לוד-אשקלון בסמוך למושב בני דרום, צפונית מזרחית לנמל אשדוד. חיבור זה מאפשר נסיעה רציפה מאשקלון ומאשדוד לתל אביב בלא הצורך לעבור דרך רחובות ולוד.
החל מינואר 2016, הוארך הקו דרך מסילת אשקלון – באר שבע עד לאופקים ובאר שבע.
באמצע שנת 2020 החלו להתבצע במסילה עבודות להתקנת מערכת הזנה חשמלית עילית על ידי חברת SEMI הספרדית והן הסתיימו בסוף שנת 2021. זאת המסילה השלישית (יחד עם מסילת השרון ומסילת הירקון) שחושמלה במלואה אחרי מסילת איילון וקו הרכבת המהיר לירושלים. המערכת מספקת מתח חילופין של 25 אלף וולט בתדירות של 50 הרץ ומאפשרת לציוד נייד רכבתי בעל פנטוגרף לפעול במסילה. כיום יש לרכבת ישראל קטרי בומברדייה טראקס הגוררים קרונות דאבל דק מאותו יצרן, וכמו כן קרונועים חשמליים מדגם Desiro HC תוצרת סימנס.
תוכניות עתידיות

בעתיד מתוכנן חיבור של המסילה מתחנת ראשון לציון מערב לתחנת הראשונים. מתחנת הראשונים מתוכננת מסילה (מסילת ראשון לציוןמיזםמודיעין) בין מסלוליו של כביש 431 עד לתחנת הרכבת מודיעין מרכז, עם פיצול לקו הרכבת המהיר לירושלים באזור מחלף ענבה. בכך יתאפשר חיבור מסילתי ישיר בין פרבריה הדרומיים של תל אביב (וגם בין קו אשדוד-רחובות-באר יעקב) למודיעין-מכבים-רעות ולירושלים.
חיבור ראשון לציון מערב עם הראשונים יאפשר גם מסלול רכבת מעגלי בדרום המטרופולין – תל אביב-חולון-בת ים-ראשון לציון-לוד-תל אביב עם אפשרות למעבר בנמל התעופה בן-גוריון.
בעבר תוכנן החיבור דרך שכונות מערב העיר והתחנה המרכזית. לשם כך נבנתה מנהרה מתחת לנתיבי איילון שפתחה נמצא מעט דרומית לרציפי תחנת ראשון לציון מערב וכן הושארה רצועה למעבר מסילת רכבת ליד שדרות יצחק רבין בראשון לציון, ומקום לבניית תחנות רכבת מול תחנת האוטובוסים המרכזית של ראשון לציון וגם באזור המכללות. עקב התנגדות של עיריית ראשון לציון תוכנית זו בוטלה ובמקומה תיבנה תחנת הרכבת ראשון לציוןמיזםמעוין שורק באזור התעשייה של ראשון לציון.
ראו גם

מסילת לוד–אשקלון
מסילת אשקלון–באר שבע
מסילת ראשון לציון–מודיעין
גשר התנאים
הערות שוליים

↑  שרון קדמי, מנרב זכתה במכרז רכבת ישראל לקו ראשל"צ-אשדוד ולהקמת תחנת הרכבת ביבנה בהיקף 130 מיליון שקל, באתר הארץ, 5 באוגוסט 2005
↑  גיא ליברמן, שפיר הנדסה זכתה במכרז קו הרכבת מיבנה לבני דרום, באתר הארץ, 14 בספטמבר 2009
↑  ליאור ברון , ‏עושים סוף למחדל: גשר הולץ יוזז מזרחה; העלות - 70 מיליון שקל - חברה שוויצרית החלה בהעתקת הגשר לצורך הנחת מסילת הרכבת לראשל"צ מערב, באתר גלובס, 18 באוגוסט 2007
↑  ענת ג'ורג'י, איילון דרום יעבור שינויים ב-700 מיליון שקל כדי לאפשר מעבר רכבת לראשון לציון, באתר הארץ, 14 בספטמבר 2002
↑  אבי בר-אלי, הסכם ברכבת ישראל על יישום תוכנית הבטיחות; "רכבת בטוחה היא התשובה לחלק מבעיות הדיור", באתר TheMarker‏, 4 באוגוסט 2011
↑  בכתבה ישנה טעות במועד פתיחת הקו - מצוין כי זה יפתח ביום ראשון שלאחר שידור הכתבה, בעוד התאריך המיועד הוא 25 בספטמבר 2011, שבוע מאוחר יותר
| 0 | 1 | 2 |
| --- | --- | --- |
|  | קו הרכבת אשקלון — הרצליה (קו השרון - אשקלון)  אשקלון • אשדוד – עד הלום • יבנה – מערב • ראשון לציון – משה דיין • בת ים – קוממיות • בת ים – יוספטל • חולון – וולפסון • צומת חולון • תל אביב – ההגנה • תל אביב – השלום • תל אביב – סבידור מרכז • תל אביב – אוניברסיטה • בני ברק – רמת החייל • פתח תקווה – קריית אריה • פתח תקווה – סגולה • ראש העין – צפון • כפר סבא – נורדאו • הוד השרון – סוקולוב • רעננה – דרום • רעננה – מערב • הרצליה |  |
פתח המנהרה שעתידה לחבר את תחנת הרכבת "משה דיין" עם תחנת ראשונים.